मधेस नेपाल के तीन गो इकोलॉजिकल क्षेत्र सभ में सभसे दक्खिनी, तराई वाला सपाट हिस्सा के कहल जाला। ई इलाका पूरुब से पच्छिम ओर के, लगभग 800 किलोमीटर के लंबाई में आ 25 से 32 किलोमीटर के चौड़ाई वाली पट्टी के रूप में बिस्तार लिहले बाटे। भारत के उत्तराखंड राज्य से सुरू हो के पूरुब ओर उत्तर प्रदेश, नेपाल, बिहार, पच्छिम बंगाल, भूटान आ आगे ले बिस्तार लिहले एगो पट्टी के रूप में, हिमालय के सभसे दक्खिनी श्रेणी - शिवालिक परबत श्रेणी के ठीक दक्खिन में मिले वाला नम मैदानी हिस्सा के तराई कहल जाला। एही तराई के नेपाल में पड़े वाला हिस्सा के मधेस कहल जाला।